# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Gwasanaeth Gofal Cenedlaethol – Adroddiad y Grŵp Arbenigol** |
| **DYDDIAD**  |  **10 Tachwedd 2022**  |
| **GAN** | **Julie Morgan AS, y Dirprwy Weinidog Gwasanaethau Cymdeithasol** |

Ar 21 Chwefror, rhoddais wybod i’r Aelodau bod grŵp arbenigol yn cael ei sefydlu, a fyddai'n llunio adroddiad ac argymhellion ynglŷn â’r camau tuag at greu Gwasanaeth Gofal Cenedlaethol. Mae hyn yn ymrwymiad yn y Cytundeb Cydweithio gyda Phlaid Cymru.

Ynghyd ag Aelod Dynodedig Plaid Cymru Cefin Campbell, fe wnes i a’r Gweinidog Iechyd, Eluned Morgan, gytuno ar gylch gorchwyl y grŵp arbenigol. Roedd ei aelodaeth yn cynnwys unigolion â chefndiroedd mewn gofal cymdeithasol, llywodraeth leol, cyllid ac economeg, y mudiad undebau llafur, y byd academaidd a'r rhai â phrofiad o ofalu a'r rhyngwyneb rhwng gofal cymdeithasol a'r GIG.

Rydym bellach wedi derbyn adroddiad terfynol y grŵp arbenigol, ac mae i’w weld yma:
[https://llyw.cymru/sefydlu-gwasanaeth-gofal-chymorth-cenedlaethol](https://eur01.safelinks.protection.outlook.com/?url=https%3A%2F%2Fllyw.cymru%2Fsefydlu-gwasanaeth-gofal-chymorth-cenedlaethol&data=05%7C01%7CAdrian.Davies%40gov.wales%7C75ff4d92e69846187a5408dac16f6bce%7Ca2cc36c592804ae78887d06dab89216b%7C0%7C0%7C638034981528674815%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=nm%2FX%2F2OMNhNHwIcxxlcTXNIpplleAfIHIiHrORkyw8c%3D&reserved=0)

Hoffwn ddiolch o galon i'r cyd-gadeiryddion ac i holl aelodau'r grŵp arbenigol am eu cyfraniadau i'r gwaith hollbwysig a heriol hwn.

Mae'r grŵp arbenigol wedi llunio adroddiad trylwyr a manwl sy’n cynnwys argymhellion pellgyrhaeddol ynghylch sut y gellid datblygu gwasanaeth gofal cenedlaethol. Bydd yr argymhellion hyn nawr yn cael eu hystyried a'u trafod yn briodol, yn enwedig yng nghyd-destun y sefyllfa ariannol anodd iawn sydd wedi codi ers i'r gwaith hwn ddechrau.

Byddaf yn gwneud datganiad pellach yn amlinellu'r camau nesaf, unwaith y bydd Aelod Dynodedig Plaid Cymru a minnau wedi cael cyfle i ystyried yr adroddiad a'r argymhellion.